Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 389

3. A munkakör rövid, jellemző leírása A sajtótermékek arculatának kialakítása a tervezőszerkesztő feladata. Munkájának színvonala, gondossága, fantáziája elősegíti az újság olvasás élvezetét. Munkájának célja, hogy az újságoldalak képi és szöveges megfogalmazása olyan formában készüljön el, ami emeli az újság színvonalát. Feladata: az újság periodikájának sajátosságából adódóan (napi, heti, havi stb.) kialakítani az egyes oldalakat és az egész lap szerkezetét, mely hűen tükrözi a lap tartalmának megfelelően az aktualitásokat, a tudatosan kialakított formai stílusjegyek megvalósításával. Ezek összessége az újság arculata. A tervezés hagyományos formában tükörlapra vagy elektronikus formában képernyőn történik. Munkahelye az esetek nagy többségében szerkesztőség vagy design stúdió. III. A szakképesítés szakmai követelményei 3.1. A foglalkozás gyakorlása során előforduló legfontosabb feladatcsoportok, feladatok A tervezőszerkesztői munka lényege, hogy több foglalkozási ágból követel meg széles körű szakmai ismereteket. A tervezőszerkesztői munkához szükséges számítástechnikai és nyomdaipari alapismeretek: — Kiadványtervezés a rendelkezésére álló szöveg- és képadatok, illetve a gazdaságossági szempontok alapján. — Személyi számítógép üzemeltetése. — Számítógép-rendszerprogramok megfelelő kezelése. — Önálló számítógépes munkahely megszervezése, kialakítása és illesztése a rendszerkörnyezethez. — A számítógépben előforduló kisebb programhibák, az eszközök közötti kommunikációban előforduló kisebb fennakadások elhárítása. — Előkészített képek fogadása, szedett szövegek beemelése a tördelési felületre. — Grafikák készítése grafikai program segítségével. — Ábrák szkennelése. — Kiadványszerkesztő program kezelése. — A létrehozandó nyomtatvány fajtájára jellemző tipográfiai szabályok alkalmazása a nyomtatvány kialakítása során. — Adatkezelés, archiválás, kommunikáció más számítógépekkel. — A kiadvány gyártásra történő előkészítése, a gyártás számítógépes előkészítése. Alapvető újságírói ismeretek keretén belül Ismerje: — a nyomtatott sajtó működésének alapelvet, — a sajtójog és a szerzői jog rá vonatkozó rendelkezéseit, — a szerkesztőségek, kiadók szervezeti felépítését, működését, — a gazdasági kapcsolatok formáit, — a marketingtevékenység tartalmát, — a tartalmi jelleg különbözőségeit (politikai, kulturális, sport, hirdetés stb.), — a megjelenés időbeli gyakoriságából származó ütemezést (napi, heti, havi stb.), — a sajtó szakmai és érdekképviseleti szerveit (MUOSZ, MUK stb.), — a nemzetközi szakmai szervezetek tevékenységét, — a sajtóetika írott és íratlan szabályait. Szakmai ismeretek keretén belül Ismerje: — tevékenységének helyét, szerepét és jelentőségét a nyomtatott médiákban, — a nyomtatási eljárásokat, — tipográfiai szabályokat, — elmúlt korok művészeti irányzatait, — napjaink művészeti stílusait, — az alkalmazott grafika számítástechnikai alkalmazását, — számítástechnikai alapfogalmakat, — a számítógép felépítését, perifériáit, — az operációs rendszereket, — a felhasználói programok főbb csoportjait, sajátosságait, — az adathordozók fajtáit, az információtárolás és -továbbítás lehetőségeit (WWW, Internet), — a munkavégzéshez szükséges egyéb eszközök (scanner, levilágító, előhívó) működését, — a nyomdaipari technológiák lehetőségeit és korlátait, — a felhasznált anyagok tulajdonságait, — a színtani alapismereteket, — a képeredetik fajtáit, — a hagyományos és elektronikus képfeldolgozási módokat, 2000/78. szám — a kiadványokkal szemben támasztott minőségi követelményeket, — a minőségbiztosítás és a minőség-ellenőrzés rendszert, — munkajogi, munkavédelmi, környezetvédelmi, tűzvédelmi, biztonságtechnikai előírásokat. A tervezőszerkesztő munkája során Alkalmazza: — a magyar helyesírás és a szövegszedés szabályait, — a tükörszerkesztés és papírméret összefüggéseit, — a betűkeverés szabályait, — a tipográfiai arányokat, — a tipográfiai hatáskeltőket, — a szöveg- és képfeldolgozás számítógépes programjait, — a szedési, tördelési szabályokat, — a korrektúrajeleket és a korrektúra menetét, — a színek, a színkompozíció hatásait, — a szükséges gyártási dokumentációkat, — a Munka Törvénykönyve rá vonatkozó előírásait, — a tűz- és balesetvédelmi előírásokat, — az érintésvédelem szabályait, — a környezetvédelmi előírásokat. Integrálja: — saját alkotó személyiségét, — művészeti-tipográfiai ismereteit, — a betű, a kép és a tér egymásra ható tulajdonságait, — hangulatot, érzést kifejező, figyelemfelkeltő kompozíciók lehetőségeit, — a technika és a technológia egymásra hatását, — etikai és az esztétikai szempontokat a tipográfiai rend betartásával, — az egyéniségéből fakadó, innovatív tevékenységet. IV. A szakképesítés vizsgáztatási követelményei 4.1. A szakképzésben való részvétel feltétele: — általános (vagy művészeti) középiskolai végzettség, — sikeres szintfelmérő írásos teszt. 4.2. A szakmai vizsga részei A szakmai vizsga az évközi gyakorlati munkák bemutatásából, a vizsgán készített gyakorlati feladatok megoldásából és szóbeli vizsgarészből áll. A vizsgázónak bizonyítania kell azt, hogy képes komplex módon a gyakorlatban alkalmazni a szakképesítés szakmai és vizsgáztatási követelményeiben felsoroltakat. Az ennek való megfelelést bizonyítja a végrehajtott gyakorlati feladatokkal és elméleti felkészültségével. 4.2.1. Gyakorlati vizsga Az év végi vizsgán végrehajtandó gyakorlati feladatok:

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes